འགྲོ་བ་མི་ཚོས་འཇིག་རྟེན་གྱི་ཡོད་ཚད་བདག་གིར་འཛིན་འདོད་ཀྱི་ཧམ་སེམས་དྲག་པོ་ཞིག་གིས་རང་ཉིད་རང་གི་གཤེད་མར་བསྒྱུར་བཞིན་འདུགགཞན་ཡང་སའི་གོ་ལའི་གནམ་གཤིས་ཇེ་དྲོར་སོང་བ་དང་བསྟུན་ནས་མདོ་དབུས་མཐོ་སྒང་གི་ས་ཇེ་སྙིར་འགྲོ་བཞིན་ཡོད།འཁྱགས་ས་ལོ་བཅུ་ལྷག་གི་རིང་ལ་མུ་མཐུད་དུ་དྲོས་པས་མདོ་དབུས་མཐོ་སྒང་གི་སྐྱེ་ཁམས་ཁོར་ཡུག་ལ་འགྱུར་ལྡོག་མངོན་གསལ་དུ་བྱུང།དེས་ཀྱང་མདོ་དབུས་མཐོ་སྒང་གི་གདོད་མའི་སྐྱེ་ཁམས་ཆགས་ཚུལ་ལ་འགྱུར་ལྡོག་འབྱུང་བ་དང་ཐ་ན་གནོད་པ་ཕོག་ངེས་སོ།།བོད་ཀྱི་སྐད་སྙན་གྲགས་ཆེ་བའི་རྩོམ་རིག་པ་དོན་གྲུབ་རྒྱལ་གྱིས་སྙན་ངགལང་ཚོའི་རྦབ་ཆུནང་དུ་སྔོ་ཞིང་བསངས་པའི་ནམ་མཁའ།དྲོ་ཞིང་འཇམ་པའི་ཉི་འོད།ཡངས་ཤིང་ཆེ་བའི་ས་གཞི།མཛེས་ཤིང་སྡུག་པའི་མེ་ཏོགམཐོ་ཞིང་བརྗིད་པའི་ལྷུན་པོ།ཞེས་མདོ་དབུས་མཐོ་སྒང་གི་རང་བྱུང་སྐྱེ་ཁམས་ཁོར་ཡུག་ལ་བསྟོད་བསྔགས་ཀྱི་སྒོ་ནས༌ཞིབ་འབྲི་མཛད་པའོ།།